ET
C 303/52
Euroopa Liidu Teataja
8.8.2022
— Komisjon on õigusvastselt ja ekslikult leidnud, et GESTDEM 2021/4203 ja GESTDEM 2021/4204 andmed kuuluvad üldise konfidentsiaalsuse eelduse alla.
Hageja ei saa aru, miks peaks kogu komisjoni ja Madalmaade konkurentsiasutuse vaheline suhtlus olema osa haldustoimikust.
Dokumendid, mis ei ole selle toimiku osa, ei kuulu selle eelduse alla.
13. juunil 2022 esitatud hagi – Aitana versus EUIPO (Kohtuasi T-355/22) (2022/C 303/67) Kohtumenetluse keel: hispaania Pooled Hageja: Aitana Actividades de Construcción y Servicios, SL (Alicante, Hispaania) (esindaja: advokaat A.
Martí Martín) Kostja: Euroopa Liidu Intellektuaalomandi Amet (EUIPO)
Nõuded Hageja palub Üldkohtul: — tunnistada lepingut reguleeriv õigusakt (Real Decreto-Ley 3/2022 (1)) kohaldatavaks; — tuvastada, et Aitana Actividades de Construcción y Servicios, SLil (Aitana ACS, SL) on õigus lepingu hinna läbivaatamisele vastavalt ettenägematu riski teooriale; — tuvastada, et Aitana ACS, SLil on õigus lepingu hinna läbivaatamisele vastavalt õiguspärase ootuse põhimõttele.
Väited ja peamised argumendid Hagi põhjenduseks esitab hageja neli väidet. 1.
Esimene väide puudutab Hispaania seaduse täiendavat kohaldamist lepingut reguleeriva seadusena. — Sellega seoses väidab hageja, et lepingu tingimusega I.10-1 on tunnistatud täiendavalt kohaldatavaks Hispaania õigusnormid.
1. märtsi 2022. aasta kuninglik dekreetseadus 3/2022 on täiendavalt kohaldatav.
Tuleb tunnustada õigust lepingu hinna läbivaatamisele vastavalt kuninglikus dekreetseaduses 3/2022 sätestatule. 2.
Teine väide puudutab seda, et lepingu hind tuleb läbi vaadata Euroopa Liidu põhimõtete ja õigusnormide alusel. — Sellega seoses väidab hageja, et ettenägematu risk, mis tekitab ühe poole jaoks liigseid kulusid, peab andma alust uuteks läbirääkimisteks lepingu üle.
Sars-Cov-2 pandeemiaga kaasnenud olukord ning sõjaline konflikt Ukraina ja Vene rahva vahel on ilmselgelt ettenägematu risk.
Niisugused olukorrad on kaasa toonud materjalide hinna erakordse tõusu, mida Aitana ACS, SL ei pea üksi enda kanda võtma. 3.
Kolmas väide puudutab seda, et õiguse hinna läbivaatamisele tunnustamine ei riku lepingut, läbipaistvuse ega vaba konkurentsi põhimõtet. — Sellega seoses väidab hageja, et lepingutingimus, mis piirab hinna läbivaatamist, ei hõlma vääramatud jõudu ega ettenägematut riski.
Lepingulise vastutuse laiendamine vääramatu jõu juhtudele nõuab sõnaselget nõusolekut, mida aga ei ole antud.
Hinna läbivaatamine määruse 2018/1046 (2) artikli 172 tähenduses ei riku läbipaistvuse ja vaba konkurentsi põhimõtet.